CELEX: 22015D1909
Language: bg
Date: 2015-10-12 00:00:00
Title: Решение № 1/2015 на Комитета на посланиците АКТБ—ЕС от 12 октомври 2015 година за назначаване на член на изпълнителния съвет на Техническия център за сътрудничество в областта на селското стопанство и развитието на селските райони (СТА) [2015/1909]

23.10.2015   
            
            
               BG
            
            
               Официален вестник на Европейския съюз
            
            
               L 278/26
            
         РЕШЕНИЕ № 1/2015 НА КОМИТЕТА НА ПОСЛАНИЦИТЕ АКТБ—ЕС
   от 12 октомври 2015 година
   за назначаване на член на изпълнителния съвет на Техническия център за сътрудничество в областта на селското стопанство и развитието на селските райони (СТА) [2015/1909]
   КОМИТЕТЪТ НА ПОСЛАНИЦИТЕ АКТБ—ЕС,
   като взе предвид Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (1) и изменено за първи път в Люксембург на 25 юни 2005 г. (2) и за втори път в Уагадугу на 22 юни 2010 г. (3), и по-специално член 3, параграф 5 от приложение III към него,
   като взе предвид Решение № 5/2013 на Комитета на посланиците АКТБ—ЕО от 7 ноември 2013 г. относно устава на Техническия център за аграрно и селско сътрудничество (ЦРЗ) (4), и по-специално член 5, параграф 4 от приложението към него,
   като има предвид, че:
   
               (1)
            
            
               Съгласно член 5, параграф 4 от устава на Техническия център за аграрно и селско сътрудничество (ЦРЗ) членовете на изпълнителния съвет се назначават от Комитета на посланиците в съответствие с установените от него процедури за период до пет години, като подлежат на междинна оценка.
            
         
               (2)
            
            
               В съответствие с Решение № 4/2013 на Комитета на посланиците АКТБ—ЕС от 7 ноември 2013 г. за назначаване на членове на изпълнителния съвет на Техническия център за аграрно и селско сътрудничество (ЦРЗ) (5) мандатът на един от членовете на изпълнителния съвет изтича на 6 ноември 2015 г.,
            
         РЕШИ:
   Член 1
   Мандатът на проф. Eric TOLLENS се удължава за срок от 1 година до 6 ноември 2016 г.
   Съставът на изпълнителния съвет на ЦРЗ съответно е следният:
   
                
            
            
               проф. Eric TOLLENS,
               чийто мандат изтича на 6 ноември 2016 г., и
            
         
                
            
            
               проф. Baba Y. ABUBAKAR
            
         
                
            
            
               проф. Augusto Manuel CORREIA
            
         
                
            
            
               г-жа Helena JOHANSSON
            
         
                
            
            
               д-р Faustin R. KAMUZORA
            
         
                
            
            
               проф. Clement K. SANKAT,
               чийто мандат изтича на 6 ноември 2018 г.
            
         Член 2
   Настоящото решение влиза в сила в деня на приемането му.
   
      Съставено в Брюксел на 12 октомври 2015 г.
      
         
            За Комитета на посланиците АКТБ—ЕС
         
         
            Председател
         
         C. BRAUN
      
   
   
      (1)  ОВ L 317, 15.12.2000 г., стр. 3.
   
      (2)  Споразумение за изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (ОВ L 209, 11.8.2005 г., стр. 27).
   
      (3)  Споразумение за второ изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. и изменено за първи път в Люксембург на 25 юни 2005 г. (ОВ L 287, 4.11.2010 г., стр. 3).
   
      (4)  ОВ L 309, 19.11.2013 г., стр. 50.
   
      (5)  ОВ L 309, 19.11.2013 г., стр. 49.